MOONG พุ่งแรงกว่า 12% โบรกฯ แนะซื้อ ลุ้นทะลุแนวต้าน 6.60 บ.
MOONG พุ่งแรงกว่า 12% ล่าสุด ณ เวลา 15.48 น. อยู่ที่ 6.35 บาท บวก 0.70 บาท หรือ 12.39% สูงสุดที่ 6.45 บาท ต่ำสุดที่ 5.65 บาท มูลค่าการซื้อขาย 51.81 ล้านบาท โบรกฯ แนะซื้อ ให้แนวรับที่ 6.25 บาทและ 6.20 บาท แนวต้าน 6.60 บาท และ 6.90 บาท STOP LOSS 6.00 บาท
18 พ.ค. 2560

ผู้สื่อข่าวรายงานว่า ราคาหุ้นบริษัท มุ่งพัฒนา อินเตอร์แนชชั่นแนล จำกัด (มหาชน) หรือ MOONG ล่าสุด ณ เวลา 15.48 น. อยู่ที่ 6.35 บาท บวก 0.70 บาท หรือ 12.39% สูงสุดที่ 6.45 บาท ต่ำสุดที่ 5.65 บาท มูลค่าการซื้อขาย 51.81 ล้านบาท ขณะที่ดัชนีหุ้นโดยรวมลบ 0.07%

โดยบล.ซีไอเอ็มบี ระบุในบทวิเคราะห์ แนะนำซื้อ MOONG โดยมีแนวรับที่ 6.25 บาทและ 6.20 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 6.60 บาท และ 6.90 บาทเป็นจุดขายทำกำไร STOP LOSS ถ้าราคาหุ้นปิดต่ำกว่า 6.00 บาทลงไป
โดยราคาหุ้นปรับตัวเพิ่มขึ้นเกิดสัญญาณฟื้นตัวเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงต่อเนื่องค่อนข้างแรงเข้าใกล้แนวรับสำคัญของเส้นค่าเฉลี่ย 200 วัน ทำให้แนวโน้มในระยะสั้นยังมีโอกาสฟื้นตัวต่อเนื่อง ส่วน MACD ปรับตัวเพิ่มขึ้นเหนือเส้นค่าเฉลี่ยทดสอบระดับ 0 เครื่องมือทางเทคนิคชี้วัดแนวโน้มขึ้นปรับตัวเพิ่มขึ้นเหนือแนวโน้มลง RSI ปรับตัวเพิ่มขึ้นเข้าใกล้ระดับ 70